Všeobecné informácie
Mravec a synovia, s.r.o.		
962 12 Dúbravy č.80			
Hlavné činnosti spoločnosti :
Výroba chleba a pekárskych výrobkov
Kúpa tovaru za účelom jeho predaja konečnému spotrebiteľovi – maloobchod

Informácie o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	49	46	
Stav zamestnancov ku dňu, ku ktorému sa zostavuje účtovná závierka, z toho:	51	48	
počet vedúcich zamestnancov	4	4	

Spoločnosť nie je neobmedzene ručiacim spoločníkom v žiadnej inej obchodnej spoločnosti.
Táto účtovná závierka je riadnou účtovnou závierkou, zostavenou k 31.decembru 2023 za účtovné obdobie roka 2023.
Účtovná závierka spoločnosti za bezprostredne predchádzajúce účtovné obdobie bola schválená na riadnom valnom zhromaždení dňa 19.05.2023.
Informácie o konsolidovanom celku
Obchodná spoločnosť nie je konsolidovanou účtovnou jednotkou.   
Informácie o orgánoch spoločnosti
V účtovnom období roku 2023 ani v predchádzajúcom účtovnom období roku 2022 neboli v spoločnosti vyplatené členom štatutárneho orgánu – konateľovi, žiadne peňažné ani nepeňažné príjmy za výkon funkcie, ani žiadne iné peňažné ani nepeňažné prostriedky.  
Informácie o prijatých postupoch
Účtovná závierka spoločnosti je zostavená za predpokladu jej nepretržitého pokračovania vo svojej činnosti.
V súvislosti s prebiehajúcim vojnovým konfliktom na Ukrajine, spoločnosť zvážila všetky potencionálne dopady na naše podnikateľské aktivity a dospela k záveru, že vojnový konflikt nemá významný vplyv na fungovanie našej spoločnosti. 
Jednotlivé zložky majetku a záväzkov sú v spoločnosti v súlade so zákonom o účtovníctve oceňované nasledovne :
Dlhodobý hmotný majetok obstaraný kúpou je ocenený obstarávacou cenou. Dlhodobý hmotný majetok vytvorený vlastnou činnosťou spoločnosť nevlastní.

Dlhodobý nehmotný majetok obstaraný kúpou je ocenený obstarávacou cenou. Dlhodobý nehmotný majetok vytvorený vlastnou činnosťou spoločnosť nevlastní.

Nakupované zásoby obchodného tovaru a materiálu sú ocenené obstarávacou cenou. Pri vyskladnení zásob sa používa vážený aritmetický priemer z obstarávacích cien jednotlivých druhov materiálových a tovarových zásob vedených na samostatných skladových kartách. 
Zásoby vytvorené vlastnou činnosťou sú oceňované v úplných vlastných nákladoch.
Finančný majetok - peňažné prostriedky v pokladni a na  bežnom účte, je ocenený menovitou hodnotou.

Pohľadávky sú ocenené pri ich vzniku menovitou hodnotou, k pochybným pohľadávkam a k nevymožiteľným pohľadávkam sa tvoria opravné položky.

Záväzky sú ocenené pri ich vzniku menovitou hodnotou, rezervy sú ocenené v odhadovanej výške záväzku.

Položky na účtoch časového rozlíšenia sú ocenené v sume potrebnej na dodržanie zásady časovej a vecnej súvislosti s   účtovným obdobím.

Tržby z predaja výrobkov a služieb neobsahujú daň z pridanej hodnoty. Tržby sa znižujú o zľavy a zrážky bez ohľadu na to, či zákazník mal na nich vopred nárok, alebo či ide o dodatočne uznanú zľavu.

Odpisový plán odpisov dlhodobého hmotného majetku je zostavený na obdobie životnosti odpisovaného majetku.  Účtovné odpisy sú rovnomerné, vypočítané na počet mesiacov stanovenej doby živnosti jednotlivého dlhodobého majetku. Do nákladov spoločnosti sú účtované mesačne, počnúc mesiacom zaradenia dlhodobého majetku do používania. Budovy sa odpisujú 20 rokov, technologické zariadenia 12,8 a 6 rokov a motorové vozidlá 4 roky.
V priebehu roka 2023 nedošlo k zmene účtovných zásad a metód, ktoré sú dôležité na posúdenie majetku , záväzkov  finančnej situácie a výsledku hospodárenia. 
Určenie odhadu zníženia hodnoty majetku a tvorba opravnej položky k majetku

Materiál a tovar sa prvotne oceňujú obstarávacou cenou, ktorú tvorí cena obstarania a náklady súvisiace o obstaraním (prepravné). Zásoby sa v účtovnej závierke vykazujú v ocenení cenou nižšou z nasledujúcich hodnôt: obstarávacou cenou alebo čistou realizačnou hodnotou.
Pohľadávky sa pri ich vzniku oceňujú menovitou hodnotou. Ak je zostatková doba splatnosti pohľadávky dlhšia ako jeden rok, vytvára sa opravná položka. Opravná položka sa vytvára aj k pohľadávkam, ktoré sú po lehote splatnosti 365 dní a viac.   
V roku 2023 je zaúčtovaná opravná položka k pohľadávkam z obchodného styku v sume 36 246 eur.

Informácie, ktoré vysvetľujú a dopĺňajú súvahu a výkaz ziskov
Celková suma záväzkov so zostatkovou dobou splatnosti dlhšou ako päť rokov

Záväzky	Hodnota v bežnom účtovnom období	Hodnota v predchádzajúcom účtovnom období	
Sociálny fond	   69	2102	
Záväzky voči spoločníkom	     0	0	
Odložený daňový záväzok	0	1467	
K 31.12.2023 je vykázaná odložená daňová pohľadávka v sume 6328 €

Informácie o iných aktívach a pasívach 
Nie je známa žiadna hodnota budúcich možných záväzkov, ani hodnota budúcich možných práv a povinností spoločnosti, ktoré sa nevykazujú v súvahe. 
Informácie o udalostiach, ktoré nastali po dni ku ktorému sa zostavuje účtovná závierka
Nie sú známe žiadne skutočnosti, ktoré nastali po dni, ku ktorému sa zostavuje účtovná závierka do dňa zostavenia účtovnej závierky, ktoré by mohli mať vplyv na zmenu vykázaných skutočností v účtovnej závierke.